section_heading: Hrvatski orijentacijski savez
paragraph_text: Hrvatski orijentacijski savez (tada u osnivanju) primljen je u punopravno članstvo Međunarodne orijentacijske federacije (IOF) još 1992. godine na IOF kongresu u Švicarskoj. Predstavnici Hrvatske na tom kongresu bili su Marija i Željko Gobec. Nažalost prošlo je punih 13 godina do dana kada je Savez i službeno osnovan, ali je kroz cijelo to razdoblje djelovao pod nazivom Komisija za orijentaciju HPS-a.